Diari Oficial de la Generalitat Valenciana


Sumari del DOGV 7399, del 10-11-2014 (2014/10786)

RESOLUCIÓ de 6 de novembre de 2014, del director general d'Administració local, per la qual es publiquen els estatuts de la Mancomunitat Intermunicipal d'Alcàntera de Xúquer, Càrcer, Cotes i Sellent per a l'abastiment d'aigües potables i altres serveis.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7399

Data del DOGV
:   10-11-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/10477


Data del document
:   06-11-2014

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 6 de novembre de 2014, del director general d'Administració local, per la qual es publiquen els estatuts de la Mancomunitat Intermunicipal d'Alcàntera de Xúquer, Càrcer, Cotes i Sellent per a l'abastiment d'aigües potables i altres serveis. [2014/10438]  
L'entrada en vigor de la Llei 27/2013, de 27 de desembre, de Racionalització i Sostenibilitat de l'Administració Local ha determinat la introducció de canvis en el règim jurídic de les entitats locals que afecten, ja siga directament o a través de les modificacions que efectue, diversos àmbits de l'organització i del funcionament dels ajuntaments.  
  
La disposició transitòria onzena de la Llei 27/2013, de Racionalització i Sostenibilitat de l'Administració Local, disposa que les mancomunitats han d'adaptar els seus estatuts a la nova regulació, i han d'adoptar l'acord d'iniciació del procediment d'adaptació en el termini de sis mesos des de l'entrada en vigor de la nova regulació. En cas contrari, incorrerien en causa de dissolució.  
El procediment d'adaptació dels estatuts serà el regulat per l'article 93 de la Llei 8/2010, de 23 de juny, de Règim Local de la Comunitat Valenciana, referit a les modificacions constitutives de les mancomunitats. Perquè l'adaptació adquirisca eficàcia cal publicar-la en el Diari Oficial de la Comunitat Valenciana, d'acord amb el que disposa l'apartat 4 del precepte esmentat.  
  
La Mancomunitat Intermunicipal d'Alcàntera de Xúquer, Càrcer, Cotes i Sellent per a l'abastiment d'aigües potables i altres serveis ha procedit, d'acord amb el que disposa la legislació vigent, a l'adaptació dels seus estatuts, consistent en la modificació de l'article 3 d'estos.  
  
Remesos l'expedient tramitat i els estatuts aprovats a esta Direcció General d'Administració Local, no s'hi advertix infracció de l'ordenament jurídic.  
Per tot això, d'acord amb la legislació esmentada i, concretament, amb l'article 93 de la Llei 8/2010, de 23 de juny, de la Generalitat, de Règim Local de la Comunitat Valenciana i d'acord amb el que disposa l'article 32.2 del Decret 89/2014, del Consell, pel qual s'aprova el Reglament orgànic i funcional de la Presidència, i de la Conselleria de Presidència, i Agricultura, Pesca, Alimentació i Aigua, resolc:  
  
Article únic  
Publicar en el Diari Oficial de la Comunitat Valenciana el text de l'article 3 dels estatuts de la Mancomunitat Intermunicipal d'Alcàntera de Xúquer, Càrcer, Cotes i Sellent per a l'abastiment d'aigües potables i altres serveis, que es transcriu a continuació com a annex, atés que s'ha acreditat en l'expedient la legalitat de les actuacions.  
Contra esta resolució, que posa fi a la via administrativa, en virtut del que establix la disposició addicional tercera, apartat primer, del Decret 89/2014, de 13 de juny, del Consell, pel qual s'aprova el Reglament orgànic i funcional de la Presidència i de la Conselleria de Presidència i d'Agricultura, Pesca, Alimentació i Aigua, podran interposar-se els recursos següents:  
a) Potestativament, un recurs de reposició davant del mateix òrgan que ha dictat l'acte, en el termini d'un mes comptador des de l'endemà de la notificació d'esta resolució, de conformitat amb el que establixen els articles 107, 116 i 117 de la Llei 30/1992, de 26 de novembre, tenint en compte que no és possible simultaniejar el recurs contenciós administratiu i el potestatiu de reposició.  
b) Directament un recurs contenciós administratiu davant dels jutjats contenciosos administratius en el termini de dos mesos comptador a partir de l'endemà de la notificació d'esta resolució, de conformitat amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjuí que els interessats puguen exercitar qualsevol altra via que estimen oportuna.  
  
València, 6 de novembre de 2014.- El director general d'Administració local: Vicente Saurí Martí.  
ANNEX  
  
Estatuts de la Mancomunitat Intermunicipal d'Alcàntera de Xúquer, Càrcer, Cotes i Sellent per a l'abastiment d'aigües potables i altres serveis  
  
Article 3  
1. Són fins de la Mancomunitat unir esforços i possibilitats econòmiques dels quatre pobles en la realització de les activitats i prestació de servicis següents:  
  
A) Abastiment d'aigua potable a domicili  
Això comporta la conducció i el manteniment de les xarxes des del seu origen fins als comptadors dels abonats. A part d'això, i sense perjuí que alguna de les entitats locals integrades sol·liciten i obtinguen del Ple de la Mancomunitat Intermunicipal d'Alcàntera de Xúquer, Càrcer, Cotes i Sellent, per majoria absoluta del nombre legal dels seus membres, autorització per a dur a terme una gestió diferenciada de la totalitat o part del seu municipi, fent-se este càrrec de la cura i el manteniment de la xarxa de la Mancomunitat que li siga encomanada per a dur a terme este servici, i al qual se subministrarà l'aigua en alta amb la mateixa finalitat d'abastir d'aigua potable la població de què es tracte.  
  
Es preveu la possibilitat de la reversió de la gestió diferenciada a petició del municipi interessat, sempre que abans el Ple de la Mancomunitat i per majoria absoluta regule les condicions necessàries per a això.  
  
En tot cas, tots els gastos produïts per una gestió diferenciada així com per la reversió d'esta aniran a càrrec del municipi afectat.  
  
  
B) Avaluació i informació de situació de necessitat social i l'actuació immediata a persones en situació o risc d'exclusió social  
En virtut del que establix la disposició transitòria segona de la Llei 27/2013, de 27 de desembre, fins al 31 de desembre de 2015 i mentres la Generalitat assumisca la titularitat de les competències relatives a la prestació dels Servicis Socials i de promoció i reinserció social, les continuarà duent a terme la Mancomunitat.  
2. La prestació i l'explotació dels servicis podrà realitzar-les la Mancomunitat d'acord amb qualsevol de les formes previstes en l'ordenament jurídic vigent.  
3. La prestació dels fins enumerats en el paràgraf 1 d'este article comporta la subrogació per part de la Mancomunitat en la titularitat del servici, i li correspon, per tant, la gestió integral d'este, així com tot el que fa referència a la imposició i ordenació de la taxa que poguera imposar-se, amb la diferència establida, si és el cas, en el número 1.A de l'article 3.  
4. L'alteració de l'objecte i les competències de la Mancomunitat constituïx una modificació constitutiva dels estatuts, d'acord amb el que disposa l'article 95.2 a de la Llei 8/2010, de Règim Local de la Comunitat Valenciana, en conseqüència es tramitarà d'acord amb el que disposa l'article 93.2 a 4 d'esta llei.